kardosdrur/scandi-wiki huggingface dataset:
Toreby (Guldborgsund Kommune)

Toreby er en by på Lolland med , beliggende 12 km sydøst for Sakskøbing, 14 km nordøst for Nysted og 8 km vest for kommunesædet Nykøbing Falster. Byen hører til Guldborgsund Kommune og ligger i Region Sjælland. I 1970-2006 hørte byen til Nykøbing Falster Kommune.

Toreby hører til Toreby Sogn. Toreby Kirke ligger i byen. I 2014 blev Toreby udnævnt til "Årets Landsby" i Guldborgsund Kommune.

Faciliteter 
 Toreby Skole blev i 2013 solgt til Lolland-Falsters største produktionsskole Multicenter Syd, som er et praktisk uddannelsestilbud, baseret på værkstedsundervisning. Nærmeste folkeskole er nu Sundskolen i Sundby.
 Børnehuset Toreby er et aldersintegreret kommunalt dagtilbud for børn i alderen 0-6 år. Det har 1 vuggestuegruppe og 2 børnehavegrupper. Børnehuset startede i 1979 og har til huse i den gamle forskole.
 Torebyhallen bruges af (TSG), der tilbyder badminton, gymnastik, Roller derby og volleybold, samt fodboldklubben Toreby-Grænge Boldblub. Desuden bruges hallen af Sundskolen og Aktiv Fritid Nykøbing F.
 I byen findes Toreby Plejecenter.
 Byen har købmandshandel, cafeteria og pizzeria samt selskabslokalet "Forsamlingsgården Toreby".

Historie

Forhistorie til middelalderen 
Området ved Toreby har været beboet siden oldtiden. I 2006 fandt man to romerske grave som er dateret til mellem år 0 og år 150.

Omkring år 1200 opførte man Toreby Kirke. Omkring år 1500 blev den dekoreret med kalkmalerier, der tilskrives Brarupmesteren.

1800-tallet 
I 1899 beskrives Toreby således: "Thoreby (i Vald. II’s Jordeb. Thoræby), ved Landevejen fra Sakskjøbing, med Kirke, 2 Skoler (Thoreby og Thoreby østre), Fattiggaard (Plads for 48 Lemmer), Forsamlingshus (opf. 1888), Sparekasse (opr. 24/11 1872...Antal af Konti 288), Andelsmejeri, Mølle, Skovriderbolig, Skovfogedboliger (Stenbrohus og Hamborghus)".

1900-tallet til nu

Nystedbanen 

Toreby fik i 1927 trinbræt på Stubbekøbing-Nykøbing-Nysted Banens strækning Nykøbing-Nysted, som var indviet i 1910. Trinbrættet havde græsperron og læskur af træ. Det lå hvor banen krydsede Gl. Landevej. På et tidspunkt blev der anlagt omfartsvej syd om Gl. Landevej, som så blev lukket ved baneoverskæringen.

Persontrafikken blev indstillet i 1961, godstrafikken i 1966. 1½ km af banens tracé er bevaret som sti mod sydvest fra Gl. Landevej til Møllevej i Flintinge. Her ligger den meget velbevarede Flintinge Station med perronkant og signalmast.

Mindesten 
I trekanten hvor Skolevej munder ud i Gamle Landevej, står en sten der blev afsløret 18. april 1921 til minde om Genforeningen i 1920. Hvor Gamle Landevej munder ud i Torebyvej, er der rejst en sten til minde om befrielsen.

Noter

Eksterne kilder/henvisninger 

 Velkommen til Toreby
 SDFE kortviser: Høje målebordsblade 1842-1899 og lave målebordsblade 1901-1971

Byer i Guldborgsund Kommune
Byer og bydele med genforeningssten
Byer og bydele med befrielsessten
Xianbei

Xianbeifolket (鮮卑, pinyin: Xiānbēi, Wade-Giles: Sien-pi, eller Hsien-pei) var et stort nomadefolk som holdt til i de områder som i dag er Manchuriet (i det nordlige Kina og det østlige Mongoliet, og som senere vandrede ind i de kinesiske provinser Shanxi, Shaanxi, Gansu, Qinghai, Hebei, Indre Mongoliet og Liaoning. Nogle stammer af xianbeifolket forblev, eller havnede, i den østlige del af det gamle Manchukejserdømme, i den Manchuprovins som blev kendt som var ded østlige  del af Heilongjiang (eller Hulun) og som nu svarer til  Khabarovsk- eller Amur-områderne i Rusland. 

Xianbeifolket var en føderation af en række ikke-kinesiske stammegrupper. Den vigtigste af dem var tuobastammen. De blev en vigtig del af kinesisk kultur under Han-tiden, da de befolkede de mongolske stepper og det som i dag er provinserne Hebei og Liaodong.  Efter Han-dynastiets fald etablerede de en række egne riger, som Yan-dynastiet, Det vestlige Qin-dynasti, Det sydlige Liang og frem for alt det nordlige Wei.  På Tang-dynastiets tid var de næsten  assimileret i den kinesiske han-kultur både hvad galdt, sædvaner og skikke, administration og sprog. Grundlæggerne af både Sui-dynastiet (Yang Jian) og af Tang-dynastiet (Li Yuan) var sønner af tuoba-prinsesser, og dermed halvblods xianbei.

En kinesisk hersker med xianbei-baggrund skal ifølge kilderne have været lyshåret, ligesom en del tatarer fra samme område også var det. Det er muligt at de var beslætet med den moderne tids turkotatarske folk.

Folkeslag i Kina
Manchuriet
Mongoliets historie
Radsted

Radsted er en landsby på Lolland med . Landsbyen nåede for første gang over 200 indbyggere pr. 1. januar 2010. Radsted er beliggende fire kilometer øst for Sakskøbing og 14 kilometer vest for Nykøbing Falster. Byen tilhører Guldborgsund Kommune og er beliggende i Region Sjælland.

Den hører til Radsted Sogn og Radsted Kirke ligger i landsbyen.

Kilder 

Byer i Guldborgsund Kommune
Karleby (Falster)

Karleby er en landsby på Falster med under 200 indbyggere, beliggende 3 km sydøst for Horreby, 13 km syd for Stubbekøbing og 13 kilometer øst for kommunesædet Nykøbing Falster. Landsbyen hører til Guldborgsund Kommune og ligger i Region Sjælland.

Karleby hører til Karleby Sogn, og Karleby Kirke ligger i landsbyen. Kirkelandsbyen Karleby er vokset sammen med Smalby og Hjortebjerg mod sydvest. Karleby ligger 3 km nord for herregården Corselitse, som siden 1792 er ejet af Det Classenske Fideikommis.

Historie 
I 1899 beskrives Karleby, Smalby og Hjortebjerg således: "Karleby med Kirke, Præstegd., Skole, Husflidsskole og det Classenske Fideikommis’ Plejestue (aabnet 1877 af det Classenske Fideikommis for Børn og unge Piger, der ere svagelige eller Rekonvalescenter);...Smalby, Huse. Hjortebjærg Skole, opr. 1866 for ældre, dog ukonfirmerede, forsømte Piger. Hjortebjærg Andelsmejeri."

Skolerne 
I 1854 bekostede fideikommisset en ny skolebygning. I 1922 blev en ny kommuneskole bygget. I området fandtes desuden Hjortebjerg Skole fra 1866, der var en mellemting mellem børnehjem, skole og opdragelsesanstalt. Den ligger på Hjortebjergvej 16 og er bevaret som privat beboelse.

Rekonvalescenthjemmet 
I 1863 blev Karleby Børnehjem oprettet for 12 fattige piger. Det blev nedlagt i 1891 for at blive lagt sammen med plejestuen, der i 1877 var oprettet i skolen for 8, senere 14 børn og unge piger, der var rekonvalescenter eller led af en sygdom, der ikke krævede hospitalspleje. Efter sammenlægningen med børnehjemmet blev plejestuen et plejehjem for 30 patienter. I 1950 fik det status som rekonvalescenthjem, og det blev nedlagt i 1975.

Huse 
Fideikommisset udstykkede omkring 1850 en række smålodder. Her findes stadig 4 karakteristiske sorttjærede træhuse, som typisk er stråtækte og i enkelte tilfælde også stråklædte. På Tunderup Strandvej ligger også 3 huse, som er af "fideikommis-type".

Hjortebjerg Andelsmejeri 
Hjortebjerg Andelsmejeri, der var grundlagt i 1889, blev i 1959 sluttet sammen med Horreby Andelsmejeri, der i 1965 blev optaget i mejerisammenslutningen "Falster" i Horreby.

Stubbekøbingbanen 
Karleby fik jernbanestation på Stubbekøbing-Nykøbing-Nysted Banens strækning Nykøbing-Stubbekøbing (1911-66). Karleby Station lå i landsbyen Eget 1 km nordvest for Karleby. Den lå omtrent midt på strækningen og havde krydsningsspor med perron, separat læssespor og stikspor til en læsserampe for sukkerroer.

Stationsbygningen er bevaret på Eget Stationsvej 1.

Noter

Eksterne kilder/henvisninger 

 SDFI kortviser: Målebordsblade, høje 1842-1899, lave 1901-71
 Erik Helmer Pedersen - Godsdrift og velgørenhed 1992: Det Classenske Fideicommis 1942-1992

Lokaliteter i Guldborgsund Kommune
Darren Sproles

Darren Lee Sproles (født 20. juni 1983) er en amerikansk fodbold-spiller, der spiller i Philadelphia Eagles i den amerikanske nationale fodboldliga NFL. Hans position på banen er running back.

Klubber 
 San Diego Chargers (2005–2010)
 New Orleans Saints (2011–2013)
 Philadelphia Eagles (2014–)

Eksterne henvisninger 

Amerikansk fodbold-spillere fra Iowa
Amerikansk fodbold-spillere fra Philadelphia Eagles
Amerikansk fodbold-spillere fra San Diego Chargers
Amerikansk fodbold-spillere fra New Orleans Saints
Wettingen

Wettingen er en by i kantonen Aargau i Schweiz. Den by ligger ved floden Limmat, syd for foden af Lägern (Jurabjergene) og vest for Zürich. Wettingen har  indbyggere.

Wettingen ligger 408 meter over havets overflade. Byen havde tidligere stor betydning med et fungerende kloster efter cistercienserreglen. Klosteret blev bygget i 1227 og eksisterede indtil 1841. Det blev senere populært som en seværdighed for turister.

Referencer

Eksterne henvisninger 

Byer i Schweiz
Hasselø Plantage

Hasselø Plantage er en lille kystby på Falster med . Hasselø Plantage er beliggende i Væggerløse Sogn ved Guldborg Sund fire kilometer syd for Nykøbing Falster og fem kilometer vest for Væggerløse. Byen tilhører Guldborgsund Kommune og er beliggende i Region Sjælland.

Kilder 

Byer på Falster
Byer i Guldborgsund Kommune
Systofte Skovby

Systofte Skovby er en landsby på Falster med . Systofte Skovby er beliggende i Systofte Sogn tre kilometer øst for Nykøbing Falster. Byen tilhører Guldborgsund Kommune og er beliggende i Region Sjælland.

Kilder 

Byer på Falster
Byer i Guldborgsund Kommune
Sønder Vedby Skovhuse

Sønder Vedby Skovhuse er en satellitby på Falster med , beliggende 4 km øst for Nykøbing Falsters centrum og kun ½ km fra udkanten af Nykøbing. Østerskov skiller de to byer. Byen hører til Guldborgsund Kommune og ligger i Region Sjælland.

Sønder Vedby Skovhuse hører til Idestrup Sogn. Idestrup Kirke ligger i Idestrup 4 km sydøst for Sønder Vedby Skovhuse.

Historie

Jernbanen 
I 1928 blev Sønder Vedby trinbræt oprettet på Stubbekøbing-Nykøbing-Nysted Banens strækning Nykøbing-Stubbekøbing (1911-66). Det lå ved Grønsundsvej (landevejen Nykøbing-Stubbekøbing) med perroner på begge sider af vejen. I banens sidste år blev trinbrættet flyttet ½ km mod nordvest til Sønder Vedby Skovvej, så det lå mere centralt i den opvoksende bebyggelse, og det skiftede navn til Sønder Vedby Skovvej trinbræt.

2 km af banens tracé er bevaret som en asfalteret sti mellem Grønsundsvej og Østre Alle i Nykøbing.

Noter

Eksterne kilder/henvisninger 
 Geodatastyrelsen: Høje målebordsblade 1842-1899 og lave målebordsblade 1901-1971

Byer på Falster
Byer i Guldborgsund Kommune
Satellitbyer i Danmark
Nykøbing Strandhuse

Nykøbing Strandhuse er en kyst- og sommerhusby på Falster med . Nykøbing Strandhuse er beliggende tre kilometer syd for Marielyst, otte kilometer syd for Væggerløse og 16 kilometer syd for Nykøbing Falster. Byen tilhører Guldborgsund Kommune og ligger i Region Sjælland.

Kilder 

Byer på Falster
Byer i Guldborgsund Kommune
Klaus Hempfling

Klaus Ferdinand Hempfling (født 1957 i Westfalen) er en tysk foregangsmand indenfor hestepsykologi og forfatter. Hans første bog At danse med heste er udkommet på 14 sprog.

Hempfling har siden 2007 været bosat på Lyø i det Sydfynske Øhav med sin danske hustru, hvor han underviser på sin Akedah-skole. Fem år før havde de bosat sig ved Faaborg.

Bibliografi 
 At danse med heste – 
 Hestepersonligheder – 
 Coming Together –

Eksterne henvisninger 
 Klaus Hempflings officielle hjemmeside 

Faglitterære forfattere fra Tyskland
Nordbyen

Nordbyen er en satellitby på Falster med . Nordbyen er beliggende i Tingsted Sogn, fem kilometer nord for Nykøbing Falster centrum og består af kvartererne Bangsebro, Møllehave og Stubberup. Byen er dannet 1. januar 2007 ved en sammenvoksning af de tre kvarterer, der indtil da blev betragtet som byer. Byen tilhører Guldborgsund Kommune og er beliggende i Region Sjælland.

Kilder 

Byer på Falster
Byer i Guldborgsund Kommune
Satellitbyer i Danmark
Horreby

Horreby er en landsby på Falster med . Horreby er beliggende i Horreby Sogn seks kilometer vest for Horbelev og 10 kilometer øst for Nykøbing Falster. Byen tilhører Guldborgsund Kommune og er beliggende i Region Sjælland.

Horreby Kirke ligger i landsbyen. I Horreby findes også skolen Møllebakkeskolen. Derudover er der en børnhave, den private 'Møllebakkens børnehave
Komikeren Mick Øgendahl har gået i skole på Møllebakkeskolen i Horreby.

Bylaug 
I 2010  blev Horreby og Omegns Bylaug stiftet. Bylauget er lavet som en paraplyorganisation, der har til formål at varetage de fælles interesser for borgere, foreninger og erhvervsdrivende i Horreby og omegns sogne.

Horreby lyng 
Ikke langt fra Horreby ligger den 1,7 km² store Horreby lyng, der er en gammel tørveudgravning.

Kilder 

Byer på Falster
Byer i Guldborgsund Kommune
Pis (kommune)

Pis er en kommune i departementetGers i det sydvestlige Frankrig.

I 2008 havde landsbyen 91 indbyggere.

Byer i Gers
Dyb (roman)

Dyb er en roman af den svenske forfatter Henning Mankell udgivet i 2004.

Handling 

Bogen foregår under 1. verdenskrig i 1914, hvor skibsingeniør Lars Tobiasson-Svartman om bord på den svenske marines skib Svea arbejder på en skjult mission om at finde og kortlægge farbare veje gennem Stockholms skærgård. Under et besøg på et øde skær opdager han en ung og fattig kvinde, Sara, som bor alene der. På trods af hendes vildtlevende natur bliver han tiltrukket af hende, og da han senere vender tilbage til Stockholm og sin kone Kristina, finder han sig nødsaget til at rejse tilbage til øen. Svartman får flere og flere tvangstanker og en voksende mistro til andre, hvilket fører ham længere og længere ind i et spind af bedrag, som involverer hans arbejdsgiver, Kristina og Sara, som i stigende grad truer med at opsluge ham.

Romaner fra Sverige
Litteratur i 2004
Tingsted (by)

Tingsted er en landsby på Falster med . Tingsted er beliggende i Tingsted Sogn to kilometer øst for Nordbyen og syv kilometer nord for Nykøbing Falster. Landsbyen tilhører Guldborgsund Kommune og er beliggende i Region Sjælland. Tingsted Kirke ligger i landsbyen.

Tingsted ligger langs en mindre vej, tilbagetrukket fra hovedvejen mod nord. Der er busforbindelse til Nordbyen.

I 2009 var Tingsted udnævnt til "Årets Landsby" i Guldborgsund Kommune.

Natur og beliggenhed 
Landsbyen ligger lige ved Hannenov Skov og Virket Lyng. Lyngen ligger skovløberhuset Virkethus, som Guldborgsund Kommune har lejet af Naturstyrelsen. Det fungerer som et forsamlingshus, der kan lånes af foreninger/grupper, institutioner og skoler i kommunen (dvs. ikke privatpersoner og virksomheder).

I jernalderen var huset en folkeborg kaldet Falsters Virke. Til bygningen hører et 1.300 meter langt voldanlæg, der har fungeret som værn mod angreb fra vendere. Voldene er enkelte steder 3–6 meter brede og indtil 1,5 meter høje.

Tingsted Å løber i gennem Tingsted og munder ud i Guldborg Sund ved Slotsbryggen i Nykøbing Falster by.

Herregårdene Pandebjerg, Klodskov og Ny Kirstineberg 

I området mellem hovedvejen og Guldborg Sund ligger de tre herregårde. Klodskov, Pandebjerg og Ny Kirstineberg side om side ud mod vandet. I årtier var det sukkerroer, som blev dyrket her. De tre gårde indgik siden et driftsfællesskab og dyrker i dag æbler og brygger æblemost. Herudover udlejes arealerne til jagt. Til Pandebjerg hører endvidere 22 boliglejemål.

Den lidt mindre naboherregård Ny Kirstineberg er omdannet til bed and breakfast.

Kilder 

Byer på Falster
Byer i Guldborgsund Kommune
Vålse

Vålse er en landsby på Falster med . Vålse er beliggende i Vålse Sogn 11 kilometer vest for Nørre Alslev og 16 kilometer sydvest for Vordingborg. Landsbyen tilhører Guldborgsund Kommune og er beliggende i Region Sjælland. Vålse Kirke ligger i landsbyen.

Kilder 

Byer på Falster
Byer i Guldborgsund Kommune
Øster Kippinge

Øster Kippinge er en landsby på Falster med . Øster Kippinge er beliggende i Kippinge Sogn, seks kilometer vest for Nørre Alslev og 16 kilometer sydvest for Vordingborg. Byen tilhører Guldborgsund Kommune og er beliggende i Region Sjælland.

Natur og beliggenhed 
Øster kippinge er beliggende i bunden af Vålse Vig.

I 1841 iværksatte Vaalse Vig I/S inddæmningen af Vålse Vig, men først i 1875 lykkedes det at tørlægge området ved hjælp af en „vandløfter“, trukket af en hollandsk mølle. Det tørlagte areal (532 ha) er nu opdyrket, bortset fra arealerne umiddelbart syd for dæmningen. 1875 blev Vålse Bro anlagt på dæmningens yderside. Vålse Vig var i stenalderen et fjordsystem med små holme. Et kystmiljø, hvor selv små vandstandsændringer påvirkede jagt og fiskeri. Dette samspil mellem et stort antal bopladser fra jæger- og bondestenalder og deres placering i forhold til de skiftende kystlinier, gør Vålse Vig til et område af særlig interesse for arkæologisk forskning.

I Bunden af Vålse Vig lå landsbyen Kippinge, der kendes fra omkring 1250. Øster Kippinge optræder første gang 1338 og Vester Kippinge i 1426. Kippinge Kirke ligger alene mellem disse byer. Ved en arkæologisk undersøgelse blev det påvist, at der på markerne syd for kirken har ligget en by i perioden ca. 1000 - 1300. Vikingelandsbyen Kippinge synes altså at være blevet opløst og delt omkring år 1300.

Kippinge Kirke 

Kippinge Kirke var i middelalderen en rig og berømt valfartskirke. Den fremtræder nu i blank mur, men har tidligere været kalket. Vest for kirken et rejst et rekonstrueret kildehus, hvor lokale amatørarkæologer i 1964 påviste kirkens helligkilde.

Erhverv 
Byen har to relativt store virksomheder, Limtræsfabrikken Flexwood og Øster Kippinge Stålindustri.

Infrastruktur og transport 
Øster Kippinge er beliggende ved hovedvejen Storstrømsvej mellem Guldborg og Vordingborg. Fra hovedvejen udgår de mindre sideveje Sølvgade mod syd og Kippingevej og Boulevarden mod Nord. Ved Boulevarden ligger et grønt område hvor borgerforeningen har anlagt petanque baner og en legeplads.

Der er adgang til offentlig transport via busforbindelsen 734 der kører mellem Orehoved, Nørre Alslev og Nykøbing Falster.

Kilder

Eksterne henvisninger 
 www.osterkippinge.dk

Byer på Falster
Byer i Guldborgsund Kommune
Seitz

Seitz har flere betydninger:

 Karl Josef Seitz – politiker fra Østrig
 Christian Zeitz (Seitz) – håndboldspiller fra Tyskland
Khitan

Khitan (契丹; pinyin: Qìdān) var en etnisk gruppe, som dominerede en stor del af Manchuriet. I kinesisk historie regnes de som en af de østlige proto-mongolske etniske grupper (Donghuzu, 東胡族 dōng hú zú). De oprettede Liao-dynastiet i 907, som blev erobret i 1125 af jurchenernes Jin-dynasti.

Khitanernes forfædre var antagelig Yuwenklanen af xianbeiene, en etnisk gruppe som beboede det område, som i dag er de moderne kinesiske provinser Liaoning og Jilin. Efter at deres styre blev afbrudt af Murongklanen, blev resterne af dem spredt i det, som nu er Indre Mongoliet, og der blandede de sig med den oprindelige mongolske befolkning. De var blevet identificeret som en distinkt etnisk gruppe i nogle hundrede år, eftersom det er påvist, at de betalte tribut til Det nordlige Wei-dynasti i midten af 500-tallet.

Khitan var kendt på arabisk som khata (خطا), og muslimske krøniker beskriver, hvordan de først bekæmpede muslimerne og senere konverterede til islam.

Man finder i dag ikke nogle grupper i det nordøstlige Kina, som med sikkerhed kan siges at nedstamme fra khitanerne. Det skyldes, at de for det meste blev assimileret af jurchenerne. Det er ellers kendt, at en del af adelsklassen fra Liao-dynastiet flygtede vestover fra området og kom til Turkestan, hvor de oprettede det kortlivede Kara-Khitan eller Vest-Liao-dynastiet. Men de blev senere fuldstændig assimileret af de tyrkiske og iranske folkeflertal og efterlod sig ingen mærkbar indflydelse. Eftersom khitanernes sprog foreløbig er på det nærmeste uforståeligt for lingvisterne, finder man ikke detaljer om deres vandringer op gennem tiderne.

Oprindelsen for det russiske ord for Kina, Kitai (Китай), er khitanerne. Portugiserne brugte også en gang ordet Cataio for Kina, og dette (i formen Cathay) er også et gammelt alternativt ord for Kina på engelsk.

Litteratur 
 F.W. Mote: Imperial China: 900-1800, s. 31–71, Harvard University Press 1999, 
 Patricia Buckley Ebrey: The Cambridge Illustrated History of China.Cambridge University Press 1996, /
 Denis Twitchett: The Cambridge History of China: Alien Regimes and Border States, 907-1368, s. 816, Cambridge University Press 1994,  (pp.43-153)

Eksterne henvisninger 

 Xu Elina-Qian: "Historical Development of the Pre-Dynastic Khitan"; Publications of the Institute for Asian and African Studies 7; University of Helsinki 2005;  

Folkeslag i Kina
Manchuriet
Køng

Køng er en lille by på Sydsjælland med . Køng er beliggende i Køng Sogn 14 kilometer nord for Vordingborg og 16 kilometer syd for Næstved. Byen tilhører Vordingborg Kommune og er beliggende i Region Sjælland.

Køng Kirke ligger i byen. Her lå tillige den meget store linnedfabrik, Køng Fabrik fra 1781, anlagt af Niels Ryberg og i drift til 1906. Til fabrikken lå der arbejderboliger, skole, et hospital og forskellige sociale institutioner, der sammen udgjorde et lille bysamfund. De fleste af fabrikkens bygninger er for længst forsvundet, men tilbage står spindeskolen, hospitalet og administrationsbygningen, Gl. Øbjerggaard.

Fabrikkens administrationsbygning, Gl. Øbjerggaard, udgør i dag Køng Museum.

Litteratur 
 Per Ole Schovsbo: "Historie om en fabrik" (kronik i Skalk 2001, nr 4; s. 20-27)

Kilder 

Byer i Vordingborg Kommune
Byer og bydele med genforeningssten
Jørgen Johansen (fodboldspiller)

Jørgen Christian Bøgelund Johansen (født 24 februar 1928 i Roskilde, død 6. november 1994 på Frederiksberg) var en dansk fodboldspiller.

Jørgen Johansen spillede målmand i KB. Efter en enkelt ungdomslandskamp i 1950 fik han debut som 24-årig på A-landsholdet i 1952 ved OL i Helsinki, da den ellers normale landsholdsmålmand, Kaj Jørgensen fra AB, ikke kunne deltage på grund af sit arbejde.

Den første kamp ved legene blev spillet den 15. juli i Tampere mod Grækenland, en kamp som Danmark vand5 2-1. Danmark vandt den næste kamp 2-0 over Polen, men tabte derefter 5-3 til Jugoslavien i Helsinki. Johansen spillede alle tre kampe og nåede i alt ni A-landskampe 1952-1953 samt to B-landskampe (1954 og 1957).

Eksterne henvisninger

Noter 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Deltagere for Danmark ved sommer-OL 1952
Personer fra Roskilde
Bårse

Bårse er en lille by på Sydsjælland med . Bårse er beliggende i Bårse Sogn ved Sydmotorvejen seks kilometer vest for Præstø, 14 kilometer nord for Vordingborg og 18 kilometer sydøst for Næstved. Byen tilhører Vordingborg Kommune og er beliggende i Region Sjælland.

Bårse Kirke ligger i byen.

Historie 
Bårse landsby omfattede i 1682 30 gårde og 8 huse uden jord. Det samlede dyrkede areal udgjorde 714,1 tønder land skyldsat til 168,32 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Vordingborg Kommune
Byer og bydele med genforeningssten
Erik Køppen

Erik Køppen (født 9. marts 1923 i København, død den 10. november 2019) var en dansk fodboldspiller. 

Erik Køppen var forsvarspiller i KB og nåede i perioden 1949-1956 21 A-landskampe for Danmark.

Erik Køppen var far til badmintonspilleren Lene Køppen og morfar til Marie Røpke som har været med på kvindelandsholdet, som vandt europamesterskabet i badminton i 2008.

Referencer

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra København